"L'amour est bleu" (בעברית: "אהבה בכחול") הוא שיר צרפתי משנת 1967 מאת אנדרה פופ (לחן) ופייר קור (מילים). אחר כך כתב בריאן בלקבורן גרסה אנגלית לשיר בשם "Love Is Blue". ביצוע הבכורה של השיר היה בתחרות האירוויזיון של שנת 1967 בביצוע הזמרת ויקי לאנדרוס שייצגה את לוקסמבורג. השיר הוקלט בגרסאות רבות, שהבולטת ביניהן היא הגרסה התזמורתית של פול מורייה, שהגיעה למקום הראשון במצעד בילבורד הוט 100 בארצות הברית.